Kabupaten Humbang Hasundutan

Humbang Hasundutan, acok disingkek Humbahas, (Aksara Batak Toba: ) adalah sebuah kabupaten di Sumatera Utara, Indonesia. Dibantuak pado 28 Juli 2003, kabupaten iko mampunyoi laweh wilayah sagadang 2.335,33 km² dan baribu kotakan Dolok Sanggul. Kondisi fisik kabupaten iko talatak pado katinggian 330-2.075 meter dpl. Manuruik data taun Sensus Penduduk 2010 panduduaknyo bajumlah 171.650 jiwa, dan diakhia taun 2020, panduduaknyo bajumlah 197.751 jiwa. Kabupaten Humbang Hasundutan kini dipimpin dek Bupati Dosmar Banjarnahor jo Oloan Paniaran Nababan sabagai wakil bupati.

 Sijarah 
Pado taun 1915, Balando barasia manguasoi sadoalah wilayah Batak dan dimasuakan dalam Karesidenan Tapanuli. Karesiden Tapanuli tabagi manjadi ampek afdeling, yaitu:

 Afdeling Mandailing Angkola
 Afdeling Sibolga en Omstreken
 Afdeling Nias
 Afdeling Bataklanden

Satiok afdeling tabagi manjadi babarapo onderafdeling dan wilayah Humbang Hasundutan tamasuak dalam Afdeling Bataklanden jo namo Onderafdeling Hoovlakte van Toba, basamo ampek onderafdeling lainnyo.

Pado taun 1947, Afdeling Bataklanden dipacah manjadi ampek kabupaten, yaitu:

 Kabupaten Tapanuli Utara
 Kabupaten Humbang Hasundutan
 Kabupaten Toba Samosir
 Kabupaten Dairi

Kudian pado taun 1956, kaampek kabupaten tasabuik disatukan baliak manjadi Kabupaten Tapanuli Utara. Inggo taun 1964, Kabupaten Tapanuli Utara dimekarkan manjadi duo, yaitu jo muncuanyo Kabupaten Dairi. Kudian taun 1988, Kabupaten Tapanuli Utara dimekarkan baliak inggo tabantuak kabupaten baru, yaitu Kabupaten Toba Samosir. Baru pado taun 2002, usulan mambantuak Kabupaten Humbang Hasundutan muncua. Pado 28 Juli 2003, Kabupaten Humbang Hasundutan diresmikan dek Menteri Dalam Negeri RI.

 Ekonomi 
 Parak 
Mayoritas panduduak Humbang Hasundutan karajo di parak. Hasia parak paliang gadang adolah kopi nan dapek mamanen inggo 12.309 Ha sarato produksi 7.546,22 ton. Salain kopi, kabupaten iko tanamo juo jo kumayannyo. Laweh panenannyo mancapai 4.837,5 Ha nan mahasiakan 1.087,56 ton. Laweh lahan kumayan mancapai 23,16%. 

Hasia tani panduduak lainnyo adolah lado nan laweh panennyo mancapai 1.285 Ha sarato mahasiakan 70.285 ton pado taun 2020. Tanaman lado mancapai 39,97% lahan tani. Hasia parak tani lainnyo ado gatah, kulik manih, kemikir, coklat, sawit, anau, karambia, tabu, sipadeh, cangkeh, andaliman, lobak, tomaik, kantang, sawi, wortel, jo bawah merah.

 Kautanan 
Di bidang kautanan, Kabupaten Humbang Hasundutan mamiliki lahan 159.392 Ha utan tadiri dari utan produksi 84.540 Ha; utan linduang 74.852 Ha. Kawasan hutan paliang laweh talatak di Kecamatan Parlilitan yakni 38,58% dari utan nan ado di kabupaten iko.

 Pambangkik listrik 
Potensi ekonomi lain di kabupaten iko adolah pambangkik listrik. Ado 10 lokasi sarasah nan dapek dimanfaatkan manjadi pambangkik listrik. Sarasah jo katinggian jatuahnyo paliang tinggi adolah Aek Sipang nan bakatinggian 125 meter. Barikuiknyo adolah Sipulak (75 m), Sisira (75 m), Simarhilang (50 m), dan lain-lain. Sabanyak 4 sarasah talatak di ciek desa yakni Sijarango (Janjimatogu), Kecamatan Pakkat.

 Geografi 
Kabupaten Humbang Hasundutan marupokan salah satu kabupaten di wilayah Sumatera Utara. Kabupaten iko mampunyoi laweh wilayah sagadang 251.765,93 Ha nan tabagi ka dalam 10 kecamatan. Sacaro geografis, kabupaten iko talatak antaro 2°13'–2°28' Lintang Utara dan 98°10'–98°57' Bujur Timur.

 Bateh wilayah 

 Topografi 
Secaro topografi, wilayah Kabupaten Humbang Hasundutan mampunyoi sipaik muko tanah bagalombang sarato babukik jo katinggian antaro 330–2075 mdpl. Kamiriangan tanah di wilayah iko tabagi manjadi tigo, yaitu data bapersentase 11% dari laweh wilayah kasadoalahan Kabupaten Humbang Hasundutan, landai jo persentase 20% dari laweh wilayah kasadoalahan Kabupaten Humbang Hasundutan, dan miring/curam sagadang 69% dari laweh wilayah kasadoalahan Kabupaten Humbang Hasundutan.

 Iklim 

 Pamarintahan 
 Daftar Bupati 

 Dewan Perwakilan 
jmpl|300px|Pambagian Wilayah Kecamatan di Kabupaten Humbang Hasundutan

 Kecamatan 

 Panduduak 
Panduduak Humbang Hasundutan manuruik Sensus Panduduak 2020 mancapai 191.175 jiwa. DIbandiangkan jo hasia Sensus Panduduak 2010, panduduaknyo maalami patumbuahan sabanyak 1,38%. Samantaro itu, kapadatan panduduak di Humbang Hasundutan pado 2020 mancapai 79,01 jiwa/km2. Kecamatan nan paliang padek yaitu Kecamatan Baktiraja nan mancapai 339,62 jiwa/km2, sadangkan nan randah ado di Kecamatan parlilitan sabanyak 27,33 jiwa/km2.

 Agamo 
Agamo nan paliang banyak dianuik panduduak Humbang Hasundutan adolah agamo Protestan. Manuruik catatan Dukcapil Kementerian Dalam Negeri 2021, panduduak Humbang Hasundutan nan baragamo Protestan mancapai 171.092 urang. Samantaro agamo lain nan dianuik panduduak Humbang Hasundutan adolah Katolik sabanyak 26.297 jo Islam sabanyak 6.337 urang.

 Etnis 
Mayoritas panduduak Humbang Hasundutan adolah urang Batak. Ado duo rumpun Batak nan taseba di Humbang Hasundutan, yaitu Batak Toba jo Pakpak.Pandjaitan-Sjahrir, K., Zakaria, Y., Zuska, F., Amran, F., Belvage, Y. P. M. R. H., & dan Harahap, Y. R. (2018). Etnografi Tanah Adat di Kabupaten Humbang Hasundutan, Sumatera Utara . Urang Batak Toba taseba di ampia sadoalah kecamatan di Humbang Hasundutan. Samantaro urang Pakpak, utamonyo dari suak Kelasen, taseba di Kecamatan Parlilitan.

 Rujuakan 

 Pautan lua 
 Kabupaten Humbang Hasundutan. Harian KOMPAS, 10 Maret 2004
 Kabupaten Humbahas. Harian Global, 17 September 2006 


Humbang Hasundutan
Humbang Hasundutan
Kategori:WikiSumatra